|  |
| --- |
| **Odborné učilište internátne, Švermova1**  |
| **Smernica** |  |
| Výtlačok č. **1**  | Zmena č.   | Počet strán **2** | Zo dňa **30.08.2022**  |
| **Smernica o určení výšky príspevkov na čiastočnú úhradu nákladov a poplatkov**  |
| **Vypracovala: Mgr. Iveta Setváková**  | **Schválila: Mgr. Iveta Setváková** |
| **Funkcia:** riaditeľ školy  | **Funkcia:** riaditeľ školy |
| **Podpis:**  | **Podpis**  |
| **Dátum schválenia: 30.08.2022****Dátum účinnosti: 01.09.2022**  |

**Smernica o určení výšky finančných príspevkov na čiastočnú úhradu nákladov spojených s ubytovaním v školskom internáte**

**ÚVODNÉ USTANOVENIA**

**Článok 1**

**Predmet úpravy**

Smernica o určení výšky finančných príspevkov na čiastočnú úhradu nákladov spojených s pobytom, ubytovaním(ďalej len „smernica“) je vypracovaná v súlade so zákonom **č.245/2008 Z.z. o výchove a vzdelávaní (školský zákon)**, § 117,odst.5 v znení neskorších predpisov na podmienky školy(ďalej len „škola“), ktorej súčasťou **je školský internát**.

**Článok 2**

**Účel smernice**

1. Účelom smernice je upraviť postup pri určení a vyberaní finančných príspevkov na čiastočnú úhradu nákladov spojených s ubytovaním (ďalej len „príspevok“).
2. Riaditeľ školy (ďalej len „riaditeľ“) určuje:
3. Výšku príspevku na čiastočnú úhradu nákladov spojených s ubytovaním v školskom internáte.

**Článok 3**

**Určenie výšky príspevku na čiastočnú úhradu nákladov spojených s ubytovaním v školskom internáte**

1. Mesačný príspevok na úhradu nákladov spojených s ubytovaním v školskom internáte je určený vo výške 10,-EUR.
2. Mesačný príspevok na čiastočnú úhradu nákladov spojených s ubytovaním v školskom internáte je určený vo výške 5,-EUR, ak bola riaditeľovi doručená žiadosť o zníženie príspevku podľa článku 6, bod2. a riaditeľ tejto žiadosti vyhovel a vydal rozhodnutie.
3. Mesačný príspevok zákonný zástupca žiaka neplatí, ak bola riaditeľovi doručená žiadosť o odpustení príspevku a riaditeľ tejto žiadosti vyhovel a vydal rozhodnutie.
4. Mesačný príspevok na čiastočnú úhradu nákladov spojených s ubytovaním v školskom internáte sa uhrádza vopred do 20. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza.

**Článok 4**

**Povinnosti riaditeľa**

1. Riaditeľ je povinný zverejniť smernicu na webovom sídle školy a v priestoroch školy a na stretnutí zákonných zástupcov a rodičov detí a žiakov (rodičovskom združení) informovať o výške príspevkov uhrádzaných zákonnými zástupcami.
2. Riaditeľ zodpovedá za úhradu príspevkov uhrádzaných zákonnými zástupcami na príjmový účet školy.
3. Zodpovedný zamestnanec školy vykoná vyúčtovanie príspevkov vždy do konca príslušného kalendárneho mesiaca. V prípade, že vzniknú. preplatky budú zákonnému zástupcovi vrátené na osobný bankový účet

**Článok 5**

**Povinnosti zákonného zástupcu**

1. Zákonný zástupca je povinný oboznámiť sa s výškou príspevkov a uhrádzať ich vždy do určeného dňa v mesiaci vopred za nasledujúci mesiac na číslo účtu

**IBAN: SK67 8180 0000 0070 0009 8353**.

**Článok 6**

**Postup pre zníženie alebo odpustenie príspevkov**

1. Žiadosť o zníženie alebo odpustenie príspevkov môže uplatniť zákonný zástupca u riaditeľa. Písomné žiadosti je potrebné doručiť prostredníctvom riaditeľa na adresu:

**Odborné učilište internátne, Švermova 1, 976 46 Valaská.**

1. Riaditeľ môže o žiadosti rozhodnúť pri dodržaní podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
2. Nárok na zníženie alebo odpustenie príspevku trvá len počas doby, kedy trvajú podmienky zníženia a odpustenia príspevkov, t.j. počas doby, kedy je zákonný zástupca, alebo plnoletý žiak poberateľom dávky v hmotnej núdzi a príspevkov k dávke v hmotnej núdzi a o zmene a doplnení niektorých zákonov, Zákon č. 601/2003 Z.z. zákona o životnom minime a o zmene a doplnení niektorých zákonov.
3. Ak dôjde k zmene skutočností rozhodujúcich o znížení alebo odpustení príspevku, zákonný zástupca, alebo plnoletý žiak, je povinný bezodkladne túto skutočnosť písomne oznámiť riaditeľovi.

**Článok 7**

**Záverečné ustanovenie**

1. Smernica je súčasťou systému finančného riadenia a podlieha aktualizácii podľa potrieb a zmien kompetencií a zodpovedností. Zmeny smernice sa vykonávajú vydaním jej dodatku.
2. Smernica je platná dátumom schválenia riaditeľom a účinná od 01.09.2022.

Vo Valaskej dňa ..30.08.2023

Mgr. Iveta Setváková, riaditeľ školy